b"\n_START_ARTICLE_\nSelecci\xc3\xb3 de futbol de les Illes F\xc3\xa8roe\n_START_SECTION_\nHist\xc3\xb2ria\n_START_PARAGRAPH_\nTot i que havia jugat diversos partits des del 1930, no va ser fins al 1985 quan va ser reconeguda per la FIFA i la UEFA, moment en qu\xc3\xa8 va comen\xc3\xa7ar a disputar partits oficials. _NEWLINE_\xc3\x89s un equip for\xc3\xa7a d\xc3\xa8bil, futbol\xc3\xadsticament parlant, per\xc3\xb2 els \xc3\xbaltims anys, aprofitant que bona part dels seus jugadors participen en les lligues danesa o sueca, ha anat augmentant el seu nivell. Gr\xc3\xa0cies a aix\xc3\xb2, ha pogut protagonitzar algunes gestes, com la vict\xc3\xb2ria per 1-0 davant \xc3\x80ustria a Landskrona (Su\xc3\xa8cia),. el 12 de setembre del 1990, en el transcurs de la classificaci\xc3\xb3 per disputar l'Eurocopa 1992, o l'empat davant Esc\xc3\xb2cia jugant com a visitants, aquest cop durant la classificaci\xc3\xb3 per a l'Eurocopa 2004. L'11 d'octubre del 2008, l'equip de les Illes F\xc3\xa8roe va empatar 1-1 contra \xc3\x80ustria a T\xc3\xb3rshavn, en partit de classificaci\xc3\xb3 per al mundial del 2010."